21.12.2022
FI
Euroopan unionin virallinen lehti
C 486/63
Uusiutuvista energianlähteistä tuotettu sähkö 2.21 Uusiutuvista energialähteistä, kuten tuuli- ja aurinkoenergiasta ja biokaasusta, tuotettu sähkö on tärkeä osa maaseutumaisemaa.
Jäsenvaltioiden lainsäädännön yhdenmukaistamisen tulee edistää ja suojella tuottajakuluttajien etuja sekä kannustaa investoimaan uusiutuvan energian infrastruktuureihin.
Mahdollisuus myydä tuotettua energiaa kansalliseen verkkoon on otettava käyttöön kaikissa jäsenvaltioissa.
Tuottajakuluttajien tuottaman uusiutuvan energian ja kulutetun energian välillä on oltava asianmukaiset korvausjärjestelmät, jotta voidaan varmistaa maaseutualueiden energiaomavarai­ suus.
2.22 Uusiutuvista energialähteistä tuotetun sähkön keskitettyä hankintaa koskevista huutokaupoista on tullut yhä yleisempiä.
Ne ovat monissa tapauksissa mahdollistaneet tuuli- ja aurinkovoimalaitosten rakennuskustannusten alentamisen.
Yleisesti ottaen sähköntuotannon kehittäminen maaseudulla on yhteydessä pääasiassa energia-alan hiilestä irtautumiseen, eikä sillä ole synergiaa maaseudun kehittämistavoitteiden kanssa.
Maaseudun asukkaat vastustavat usein tällaista kehitystä, sillä he odottavat siltä vain vähäistä hyötyä paikallisyhteisöille.
2.23 Osuuskuntien ja muiden paikallisesti toimivien organisaatioiden on osallistuttava uusiutuvan sähkön tuotanto­ laitosten sijaintipaikkojen valintaan sekä maa- että rannikkoalueilla.
Paikallisyhteisöjen on oltava osakkaina ja saatava paikallista hyötyä näistä laitoksista.
2.24 Tällaisissa suurhankkeissa uusiutuvan energian kehittäminen on yhteydessä pääasiassa energia-alan hiilestä irtautumiseen, eikä niissä keskitytä maaseudun kehittämiseen.
Osuuskuntien ja paikallisväestön hoitamat pienet tuulipuistot, pienet aurinkovoimalat ja anaerobiset mädätyslaitokset voidaan suunnata paremmin maaseudun kehittämiseen sekä maaseutuyhteisöjen sosiaaliseen ja taloudelliseen osallistamiseen.
Näiden kahden järjestelmän välillä on löydettävä tasapaino.
Uusiutuvan energian yhteisöt ja kansalaisten energiayhteisöt yhdessä yhteisön kehittämisen kanssa tarjoavat keinon oikeudenmukaisen energiasiirtymän saavuttamiseen.
2.25 Ruotsin maaseudulla tehdyssä tapaustutkimuksessa (Ejdemo ja Söderholm, 2015) todettiin, että yhteisön etuusjärjestelmien puuttuessa työllistymismahdollisuudet olivat hyvin heikot maaseudun kehittämisen yhteydessä.
2.26 Kansalaisten energiayhteisö on oikeudellinen yksikkö, joka kokoaa yhteen loppukäyttäjinä olevia kansalaisia, pk-yrityksiä ja paikallisviranomaisia tekemään yhteistyötä uusiutuvan energian tuotannossa.
Yhtenä esimerkkinä on Feldheimin kunta (Berliinin lounaisosassa sijaitseva pieni kylä), josta on tullut energiaomavarainen.
Kylän ihmiset ovat asentaneet takapihoilleen tuuliturbiineja ja luoneet riippumattoman verkon.
Asukkaat maksavat sähköstä vähimmäishin­ nan.
Biokaasulaitoksen perustamisen ansiosta kylä on pystynyt perustamaan kaukolämpöverkon.
Tämä on oiva esimerkki toimivasta uusiutuvan energian yhteisöstä.
Se osoittaa myös, että alhaalta ylöspäin suuntautuva lähestymistapa on ratkaiseva maaseutualueiden tulevaisuuden kannalta (5).
2.27 Kysyntäjousto siirtää sähkönkulutuksen ajanjaksoihin, jolloin järjestelmä pystyy selviytymään kysynnästä.
Sähkön nettokysyntäkäyrää on tasoitettava huippukysynnän aikana, jotta vältetään käyttökatkot vihreän sähkön kasvavan tuotannon aikana.
Akkuvarastointi, vesivoiman varastointi ja älykäs sähköistäminen mahdollistavat joustavuuden nettokysyntäkäyrän tasoittamisessa.
2.28 Irlannin parlamentin jäsenille Dublinissa puhunut energia-asioista vastaava komission jäsen Kadri Simson kertoi Ukrainan sodan pakottaneen Brysseliä etenemään nopeammin Venäjän polttoaineiden tuonnin lopettamisessa.
Hän totesi, että vielä sovittavien ehdotusten mukaan EU:n pyrkii saamaan 45 prosenttia energian tarpeestaan uusiutuvista energialähteistä vuoteen 2030 mennessä.
Tämä merkitsee lisäystä nykyisestä 32 prosentin tavoitteesta ja yli kaksinkertaistaa vuoden 2020 22 prosentin osuuden.
ETSK kannattaa tätä uutta tavoitetta, mutta varoittaa sen olevan saavutettavissa vain vauhdittamalla uusia ja suurempia investointeja maaseudun energiasiirtymään.
2.29 Tuulta ei aina ole, joten varajärjestelmä on tarpeen.
Vihreällä vedyllä voidaan vastata vaihtelevaan sähkönkysyntään, ja sitä voidaan varastoida niin kauan kuin on tarpeen.
(5)
ERP WORKSHOP REPORT Workshop 21.